Το πρόθεμα **Εντιμότατος** και **Εντιμοτάτη** (συντομογραφία στα αγγλικά **The Hon.**,**Hon.** ή παλαιότερα **The Hon'ble** (ο τελευταίος όρος χρησιμοποιείται ακόμα στη Νότια Ασία) είναι προσφώνηση που χρησιμοποιείται πριν από το όνομα. Θεωρείται τιμητικός τίτλος, και χρησιμοποιείται μόνο για τους εν ζωή ανθρώπους.

Χρήση
-----

### Διεθνής διπλωματία

Στις διεθνείς διπλωματικές σχέσεις, οι εκπρόσωποι των ξένων κρατών συχνά προσφωνούνται ως «Ο/Η Εντιμότατος/η». Ο τίτλος αποδίδεται σε όλους τους επικεφαλής των προξενικών αρχών, σύμφωνα με το State Department των Ηνωμένων Πολιτειών. Ωστόσο, σε πρέσβεις και υπάτους αρμοστές χρησιμοποιείται η προσφώνηση «Η Αυτού/Αυτής Εξοχότης».

Ο τίτλος χρησιμοποιείται συνήθως σε φακέλους αλληλογραφίας (συνήθως χρησιμοποιείται η συντομογραφία Τhe Hon). Σε επίσημη αναφορά ωστόσο, Ο Εντιμότατος Τάδε συνήθως αναφέρεται απλώς ως ο Κος Τάδε.

### Δικαστική εξουσία

Στον αγγλοσαξονικό κόσμο (στις ΗΠΑ, στην Βρετανία, στην Αυστραλία, στην Νέα Ζηλανδία κλπ) οι δικαστές αποκαλούνται "Εντιμότατοι". Αυτός που απευθύνει τον λόγο σε έναν δικαστή στο δικαστήριο είθισται να χρησιμοποιεί την φράση "Your Honour" ενώ στην ροή του λόγου ο δικαστής αναφέρεται συχνά ως "The Honourable" (συντομογραφία: The Hon) ή "The Right Honourable" (συντομογραφία: The Right Hon). 

### Βρετανική Βουλή των Κοινοτήτων

Η προσφώνηση «Εντιμότατος» χρησιμοποιείται για όλα τα μέλη της Βρετανικής Βουλής των Κοινοτήτων. Όταν ένας βουλευτής απευθύνει τον λόγο σε έναν άλλον είθισται να μην τον αποκαλεί απευθείας με το όνομά του αλλά με την φράση «ο Εντιμότατος κύριος» (The Honourable/Right Honourable gentleman) ή «η Εντιμότατη κυρία» (The Honourable/ Right Honourable Lady), ή «το Εντιμότατο Μέλος» και μετά να αναφέρει την εκλογική του περιφέρεια (The Honourable member for...). Την προσφώνηση Right Honourable αντί για Honourable την δικαιούνται μέλη του Μυστικού Συμβουλίου του Μονάρχη (Privy Council). Σ' αυτό ανήκουν οι Υπουργοί της Κυβέρνησης, ο Πρόεδρος της Αίθουσας, οι αρχηγοί των κυρίων πολιτικών κομμάτων καθώς και άλλα μέλη που ο Μονάρχης τα έχει εντάξει σ' αυτό το Συμβούλιο κατόπιν εισήγησης του Πρωθυπουργού. Στο Μυστικό Συμβούλιο ανήκουν και πρόσωπα εκτός Κοινοβουλίου όπως Επίσκοποι και Δικαστές.

Παραπομπές
----------

1. ↑  This is referenced in the Los Angeles Country Protocol Register: "Following the practice of the U.S. Department of State Office of Protocol, all heads of post are accorded the courtesy title of "The Honorable" before their names."  Αρχειοθετήθηκε 2015-06-16 στο Wayback Machine. It is worth noting that Los Angeles has the highest density of consulates and consulates-general of any city in the world. Furthermore, for example,  Αρχειοθετήθηκε 2011-08-22 στο Wayback Machine. or  Αρχειοθετήθηκε 2010-08-22 στο Wayback Machine. An authoritative source can be found at  where the Austrian Ministry of Foreign Affairs lists all Honorary Consuls with the style of "The Hon."
2. ↑  «Ομοσπονδιακό Δικαστήριο της Αυστραλίας».
3. ↑  «Βρετανικό Γραφείο Δικαιοσύνης».
4. ↑  «Υπουργείο Δικαιοσύνης Νέας Ζηλανδίας».
5. ↑  «United States District Court, Central District of California».
6. ↑  «The Privy Council Office».
7. ↑  «Επίσημη ιστοσελίδα Βρετανικού Κοινοβουλίου».
8. ↑  «House of Commons Information Office, Some traditions and customs of the House» (PDF).

Εξωτερικοί σύνδεσμοι
--------------------

* Caricom.org
* Washingtonlife.com
* Bartleby.com